
Trosolwg
Mae'r dysgwyr yn ystyried eu gwybodaeth a'u dealltwriaeth flaenorol am ddogni yn ystod yr Ail Ryfel Byd cyn cymharu unedau imperial a metrig o ran arian, màs a chyfaint mewn perthynas â dogni. Maen nhw’n cyfrifo faint o fwydydd sylfaenol y byddai eu teulu eu hunain yn eu cael bob wythnos o dan reolau dogni ac yn gwneud rhagor o waith ymchwil i ganfod sut yr ymdriniwyd â bwydydd eraill yn ystod yr Ail Ryfel Byd. 
Mae'r dysgwyr yn defnyddio ryseitiau i gyfrifo faint o amser y gallai ei gymryd i gasglu'r cynhwysion gofynnol ynghyd ar gyfer y ryseitiau hyn o dan reolau dogni ac yn gweithio allan pa ddillad y bydden nhw’n gallu eu prynu mewn blwyddyn o dan y system gwponau a ddefnyddiwyd yn ystod y rhyfel. Yn olaf, mae'r dysgwyr yn ystyried beth maen nhw wedi ei ddysgu am ddogni yn ystod yr Ail Ryfel Byd ac yn creu cyflwyniad munud o hyd sy'n dangos eu hymwybyddiaeth a'u dealltwriaeth o sut mae'r bwyd a'r dillad oedd ar gael i bobl yn ystod y rhyfel yn cymharu â'r hyn sydd ar gael heddiw a sut y gallai hyn fod wedi effeithio ar bobl bryd hynny a heddiw.
Yn ystod y dasg, gall y dysgwyr gymryd rhan mewn parau, grwpiau bach ac weithiau fel unigolion. Bydd rhai agweddau ar y dasg yn gofyn am weithio fel dosbarth cyfan hefyd. Oherwydd natur amrywiol y dasg, disgwylir iddi gymryd sawl sesiwn i'r dysgwyr ei chyflawni.
Ceir nifer o gwestiynau a awgrymwyd ar gyfer pob rhan o'r dasg a gellir eu gofyn i'r dysgwyr er mwyn ceisio meithrin eu dealltwriaeth a'u sgiliau ymresymu. Gellir defnyddio'r rhain naill ai'n uniongyrchol gan yr athro/athrawes neu gellir eu rhoi i grŵp neu bâr o ddysgwyr er mwyn strwythuro eu meddyliau.
Cysylltiadau â'r cwricwlwm
Hanes yng Nghwricwlwm Cenedlaethol Cymru
Cyfnod Allweddol 2: Rhaglen Astudio
Sgiliau
· Ymwybyddiaeth gronolegol: 1, 2. 
· Gwybodaeth a dealltwriaeth o hanes: 1. 
· Dehongliadau o hanes: 1. 
· Ymholi hanesyddol: 1 i 4. 
· Trefnu a chyfathrebu: 1, 2.
Adnoddau a ddarperir gyda'r dasg hon
· Taflenni gwybodaeth 1, 2, 3 a 4.
Adnoddau a ddarperir gan yr athro/athrawes
· Cyfrifiaduron a mynediad i'r rhyngrwyd.

Beth i'w wneud
Yn ystod y dasg
Rhoi gwybodaeth a dealltwriaeth flaenorol ar waith
Gwahoddwch y dysgwyr i feddwl am yr hyn a wyddan nhw am ddogni yn ystod yr Ail Ryfel Byd a'i drafod:
· Beth rydych chi’n ei wybod am ddogni? Sut rydych chi’n gwybod y pethau hyn? 
· Pa fathau o fwyd a allai fod wedi'u dogni? Pam? 
· Beth arall a allai fod wedi'i ddogni? Pam eich bod chi’n credu hyn?
Gofynnwch i'r dysgwyr ystyried yr hyn a wyddan nhw am unedau mesur imperial ar gyfer pethau cyffredin fel arian, pwysau, ac ati:
· Pa unedau rydym ni’n eu defnyddio i fesur hyd? Sut rydych chi’n gwybod hynny? 
· Pa unedau roeddem ni’n eu defnyddio yn y gorffennol? Pam eich bod chi’n credu hynny? 
· Pa unedau metrig eraill rydym ni’n eu defnyddio wrth fesur? Sut rydych chi’n gwybod am y rhain? 
· Pa unedau imperial roeddem ni’n eu defnyddio yn y gorffennol ar gyfer y pethau hyn? 
Cymharu unedau imperial a metrig
Gwahoddwch barau o ddysgwyr i ystyried Taflen wybodaeth 1 sy'n cymharu'r unedau imperial a metrig ar gyfer arian, màs a chyfaint. Eglurwch wrth y dysgwyr fod llawer o unedau metrig yn cael eu talgrynnu i fyny gan eu bod yn fesuriadau bach ac yn rhy fanwl at ddibenion ymarferol. Mae owns yn hafal i 28.35g ond fel arfer caiff ei dalgrynnu i fyny i 30g neu i lawr i 25g fel bod 4oz yn hafal i 100g yn fras. Anogwch y dysgwyr i drafod y materion hyn ac i wneud gwaith ymchwil er mwyn casglu rhagor o wybodaeth os oes angen. Pan fyddan nhw’n gyfarwydd â'r ddwy set o unedau, gofynnwch i'r dysgwyr ddarllen Taflen wybodaeth 2 sy'n dangos y cymarebau nodweddiadol ar gyfer wythnos yn ystod yr Ail Ryfel Byd. Anogwch nhw i gwblhau'r daflen drwy gofnodi'r unedau metrig cyfatebol ar gyfer pob un o'r eitemau a ddognwyd. 
Lle y bo'n bosibl, anogwch y dysgwyr i ddefnyddio clorian i bwyso'r eitemau a ddognwyd mewn unedau metrig er mwyn iddyn nhw allu gweld faint yn union o fenyn, siwgr, losin, llaeth, ac ati, yr oedd person yn ei gael bob wythnos:
· Beth rydych chi wedi ei ddysgu am unedau imperial a metrig? 
· Pa unedau yw'r rhai hawsaf i'w defnyddio? Pam eich bod chi’n credu hynny? 
· Pam eich bod chi’n credu bod rhai o'r unedau metrig wedi'u talgrynnu i fyny neu i lawr? 
· Sut y gwnaethoch chi gyfrifo'r unedau metrig cyfatebol ar gyfer y dognau imperial? Pam y gwnaethoch chi hynny fel hyn? 
· Beth yw eich barn ar faint o fwyd rydych chi wedi ei bwyso? 
· Sut mae hyn yn cymharu â'r hyn y gallai rhywun ei fwyta heddiw mewn wythnos? 
Archwilio a deall dognau bwyd
Gofynnwch i'r dysgwyr ddefnyddio'r taflenni gwybodaeth a'r hyn y maen nhw wedi ei ddysgu am ddognau i gyfrifo faint o fwydydd sylfaenol y byddai eu teulu eu hunain yn eu cael bob wythnos o dan reolau dogni. Efallai y byddan nhw hefyd yn gwneud rhagor o waith ymchwil er mwyn canfod sut yr ymdriniwyd â bwydydd eraill fel ffrwythau, llysiau a bara yn ystod yr Ail Ryfel Byd. 
Gwahoddwch y dysgwyr i ddefnyddio llyfrau ryseitiau neu i chwilio am ryseitiau ar-lein er mwyn cyfrifo faint o amser y byddai'n ei gymryd i gasglu'r cynhwysion gofynnol ynghyd ar gyfer y ryseitiau hyn o dan reolau dogni.
· Sut y byddwch chi’n cyfrifo'r holl ddognau y byddai eich teulu wedi eu cael bob wythnos? Pam y byddwch chi’n gwneud hynny fel hyn? 
· Sut a ble y byddwch chi’n dod o hyd i wybodaeth am fwydydd eraill? 
· Pwy y gallech chi ofyn am ragor o wybodaeth? Pam y byddai'r person hwn yn gwybod? 
· Faint o siwgr/menyn sydd ei angen i wneud cacen? Beth yw eich dogn wythnosol o siwgr/menyn? 
· Pa mor hir y bydd yn ei gymryd i chi gasglu digon i wneud y gacen? Sut rydych chi’n gwybod hyn? 
Sut y cafodd dillad eu dogni?
Eglurwch wrth y dysgwyr, yn ystod yr Ail Ryfel Byd, fod pobl yn cael lwfans dillad a chawsan nhw nifer benodol o gwponau y gallen nhw eu defnyddio i brynu dillad. Gofynnwch i'r dysgwyr edrych ar Daflen wybodaeth 3 sy'n dangos faint o gwponau yr oedd eu hangen i brynu eitemau gwahanol o ddillad i ddynion, menywod a phlant. Gallech chi roi'r daflen i'r dysgwyr gyda llawer o'r ffigurau wedi'u tynnu a gofyn iddyn nhw ystyried faint o gwponau y gallai fod eu hangen i brynu'r eitemau eraill ac i egluro eu rhesymau – fel Taflen wybodaeth 4. Gellid hefyd ofyn i'r dysgwyr gymharu'r ffigurau ac ystyried pam, er enghraifft, fod esgidiau'n costio saith cwpon i ddynion a dim ond pump i fenywod.
Gosodwch her i'r dysgwyr brynu dillad iddyn nhw eu hunain am flwyddyn. Gofynnwch iddyn nhw ddefnyddio'r daflen wybodaeth i weithio allan pa ddillad y bydden nhw’n eu prynu i bara blwyddyn o dan y system a ddisgrifir ar y daflen. 
Gellid hefyd eu hannog i lunio rhestr o'r holl ddillad sydd ganddyn nhw gartref er mwyn cymharu.
· Pam eich bod chi’n credu bod dillad yn cael eu dogni yn ystod y rhyfel? 
· Sut y byddwch chi’n penderfynu pa ddillad i'w prynu gyda'ch cwponau? Pam y byddwch chi’n gwneud hynny fel hyn? 
· Faint o ddillad y gwnaethoch chi lwyddo i'w prynu gyda'ch lwfans blynyddol? A ydych chi’n credu bod hyn yn ddigon? Pam? 
· Sut mae hyn yn cymharu â'r dillad sydd gennych chi gartref heddiw? 
· 
Cyflwyno ein syniadau a’n dealltwriaeth
Gofynnwch i'r dysgwyr ystyried a rhannu'r hyn y maen nhw wedi ei ddysgu am ddogni yn ystod yr Ail Ryfel Byd. 
Gwahoddwch y dysgwyr i greu cyflwyniad munud o hyd sy'n dangos eu hymwybyddiaeth a'u dealltwriaeth o sut mae'r bwyd a'r dillad oedd ar gael i bobl yn ystod y rhyfel yn cymharu â'r hyn sydd ar gael heddiw a sut y gallai hyn fod wedi effeithio ar bobl bryd hynny a heddiw:
· Sut rydych chi’n credu bod dogni wedi effeithio ar bobl yn ystod y rhyfel? A ydych chi’n credu ei fod yn beth cadarnhaol neu negyddol? Pam eich bod chi’n credu hynny? 
· Beth yw eich barn chi ar faint o fwyd a dillad sydd ar gael i chi heddiw? Beth yw manteision ac anfanteision hyn? 
· A ydych chi’n credu bod pobl yn iachach bryd hynny na heddiw? Pam eich bod chi’n credu hynny? Sut y gallech chi ganfod hynny? 
· Sut y byddwch chi’n cyflwyno eich syniadau mewn cyn lleied â munud? Pam y byddwch chi’n gwneud hynny fel hyn? 
· Sut y byddwch chi’n sicrhau eich bod chi’n cyfleu eich prif bwyntiau yn yr amser hwnnw?

Lawrlwytho dogfennau

Dogn wythnosol nodweddiadol ar gyfer oedolyn ystod 
yr Ail Ryfel Byd


		Eitem 

		Faint (owns) – unedau imperial 




		Faint (g neu kg) – unedau metrig



		Cig moch a ham

		4

		



		Menyn

		2

		



		Margarîn

		4

		



		Siwgr

		8

		



		Caws

		2

		



		Jam

		16 (1 pwys)

		



		Te

		2

		



		Losin 

		12

		



		Eitem 

		Faint (sylltau a cheiniogau) – unedau imperial

		Faint (punnoedd a cheiniogau) – unedau metrig



		Cig

		1s a 2d (un swllt a dwy geiniog yr wythnos)

		



		Eitem 

		Faint (peintiau) – unedau imperial 

		Faint (ml neu l) – unedau metrig



		Llaeth

		3 (weithiau'n gostwng i 2)

		



		Llaeth sych 

		1 pecyn bob 4 wythnos

		



		Eitem 

		Faint 

		Faint 



		Wyau

		1

		



		Wyau sych

		1 pecyn bob 4 wythnos

Cyfraddau cwponau am ddillad


Rhoddwyd 66 o gwponau y pen bob blwyddyn. 


Yn ogystal â 10 cwpon ychwanegol am blant er mwyn caniatáu ar gyfer dillad yn mynd yn fach. 


		Cyfraddau cwponau ar gyfer prynu dillad






		

		Cwponau



		Person

		Eitem

		Oedolyn

		Plentyn



		Dynion/bechgyn

		Côt fawr/côt law

		16

		7



		

		Siaced


		13

		8



		

		Trowseri

		8

		6



		

		Siorts


		5

		3



		

		Crys


		8

		6



		

		Pyjamas

		8

		6



		

		Dillad isaf/dillad nofio 

		4

		2



		

		Sanau

		3

		1



		

		Esgidiau 

		7

		3



		Menywod/merched

		Côt

		14

		11



		

		Ffrog

		11

		8



		

		Blows

		5

		3



		

		Sgert

		7

		5



		

		Ffedog/brat

		3

		2



		

		Dillad isaf/dillad nofio

		3

		2



		

		Sanau/hosanau

		2

		1



		

		Coban

		6

		5



		

		Esgidiau

		5

		3



		Pawb

		Oferôls/dyngarîs

		6

		4



		

		Siwmper/cardigan

		5

		3



		

		Sgarff/menig

		2

		2



		

		2 hances

		1

		1

Imperial a metrig 


		Màs – Imperial

		

		Màs – Metrig



		uned

		byrfodd

		cywerthedd

		

		uned

		byrfodd

		cywerthedd



		owns

		

		16 owns = 1 pwys

		1 owns = 28.35g

		gram

		g

		1000g = 1kg



		pwys

		

		14 pwys = 1 stôn

		1 pwys = 453.59g

		cilogram

		kg

		



		stôn

		

		

		1 stôn = 6.35kg

		

		

		



		



		Cyfaint – Imperial

		

		Cyfaint – Metrig



		owns hylifol

		

		20 owns hylifol = 1 peint

		1 owns hylifol = 28.41ml

		mililitr 

		ml

		1000ml = 1l



		peint

		

		8 peint = 1 galwyn

		1 peint = 568.26ml

		litr

		l

		



		galwyn

		

		

		1 galwyn = 4.55l

		

		

		



		



		Arian – Imperial

		

		Arian – Metrig



		ceiniog 

		d

		12d = 1s

		1d = 0.42c

		ceiniog

		c

		100c = £1



		swllt

		s

		20s = £1

		1s = 5c

		punt

		£

		



		punt

		£

